Vaardighede wat jy in jou eerste werk sal nodig kry - Solidariteit Wêreld LoopbaanSolidariteit Wêreld Loopbaan
Tuis › Artikels › Vaardighede wat jy in jou eerste werk sal nodig kry
Vaardighede wat jy in jou eerste werk sal nodig kry
Om ʼn graad te kry, is een ding. Om in ʼn pos te floreer ─ veral jou eerste een ─ is iets heeltemal anders.
Buiten die “harde” vaardighede wat jy sal nodig hê om jou werk te doen, is daar ʼn paar “sagter” vaardighede wat meer as toepaslik is. Tegniese kundigheid, of harde vaardighede, is maar ʼn lae sewende op ʼn lys van topvaardighede en eienskappe wat indiensnemingsbestuurders soek by pas gegradueerdes, volgens 2015 se Job Outlook-oorsig van die National Association for Colleges and Employers.
“Maar afgesien van die soort pos of werkgewer wat jy soek, is daar ʼn handvol vaardighede wat jou aansoek omtrent oral ʼn hupstoot sal gee,” sê loopbaandeskundige Emily Moore.
Die goeie nuus is dat hierdie vaardighede met genoeg wilskrag en uithouvermoë ontwikkel kan word.
Deskundiges stem saam dat dit een van die waardevolste en mees gesogte vaardighede vir jong werknemers is ─ trouens, alle werkers moet dit met bedrewenheid kan doen. “Die vermoë om te kommunikeer was verreweg die algemeenste vaardigheid wat genoem is deur die menslikehulpbron- en loopbaandeskundiges met wie ons gepraat het,” sê Moore.
Dit beteken duidelik praat en skryf sodat die ander weet wat jy bedoel en wat jy wil bereik.
Michele Mavi, resident-loopbaandeskundige by Atrium Staffing, sê verbale sowel as nieverbale kommunikasie affekteer elke aspek van ons professionele lewe. “Kommunikasievaardighede is essensieel, van hoe jou idees beskou word tot jou verhouding met medewerkers.”
“Die beste manier om hierdie vaardighede te bekom, is om bewus te word van persoonlike sterktes en swakhede, vir terugvoer te vra, om diegene wat uitstekende rapport met andere het dop te hou en na hulle te luister, en vaardigheidsontwikkeling in alle verhoudings te oefen” sê Katherine Daniel, direkteur van menslike hulpbronne en bemarking vir N2 Publishing Inc.
As jy kommunikasie met ander kan bemeester, is jy goed op pad om ʼn waardevolle werker en bate vir jou organisasie te word. Dit beteken jy kan gedeelde doelwitte realiseer.
“Die beste manier om hierdie vaardighede aan te leer, is om rolmodelle dop te hou en by hulle te leer,” sê Laura MacLeod van The Inside Out Project. “Dink aan mense wat jy ken wat dit goed doen en kyk hoe hulle verhoudings en groepdinamika hanteer. Werk daaraan om huidige verhoudings te verbeter, meer saam te werk in jou groep vriende of gesin, mense te ontmoet en nuwe groepe en verhoudings te vorm.”
Jy sal van die begin af gekonfronteer word deur talle probleme wat reggestel moet word maar waarvoor daar nie noodwendig nommerpas oplossings is nie. Skyller Jordan, indiensnemingsbestuurder by bestepraktiese-insig- en tegnologiemaatskappy CEB, wy bietjie verder uit oor hierdie begrip. “(Dit beteken) om die groter doelwit raak te sien, te verstaan wat gedoen moet word om daar uit te kom (en historiese patrone wat tot sukses gelei het), en die prioritisering van die doeltreffendste middele om die werk gedoen te kry.”
Organisering en vinnig leer
Dit is onbeskryflik belangrik dat jy moet toon dat jy in beheer is van alles en toenemend verantwoordelik is.
“In die werkplek is organisering ʼn absolute moet. Goed soos gereelde bywerking en prioritisering van jou moet-gedoen-word-lysie, die organisering van jou inboks, tred te hou met belangrike dokumente, en projekbestuur is almal essensieel vir werkpleksukses ─ so, as jy hierdie vaardighede moet opskerp, is dit nou die tyd.
Om vinnig te kan leer en meer te doen, beteken jy het inisiatief en ondernemingsgees en dat jy jouself kan bestuur sonder veel toesig. Dit bou vertroue, ʼn voordeel van onskatbare waarde vir enige maatskappy. So, stel vir jou realistiese doelwitte, voer dit uit en bou op daardie grondslag.
Ontleding en verwerking van inligting
In hierdie era is daar ʼn ooraanbod van inligting. Die geheim is om in staat te wees om dit te sif, te ontleed en te verwerk ten einde dit vir besigheidsdoeleindes te gebruik. Die vermoë om te onderskei tussen nuttige en irrelevante inligting en te weet hoe om inligting vir verskillende doeleindes te gebruik, is kernvaardighede in die inligtingsera.
Youth Central, 2020, “8 job skills you should have”, https://www.youthcentral.vic.gov.au/jobs-and-careers/plan-your-career/8-job-skills-you-should-have